PLANINSKO DRUŠTVO CELJE MATICA                                                                         Celje,  18.11.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

NA SEVERNEM OBZORJU CELJSKE KOTLINE

KRAGULJIŠČE,  1454 m, 

V NEDELJO,  29 NOVEMBRA 2009 

IZZA VITANJSKIH KARAVANK, 

KUKA V CELJSKO KOTLINO ORJAŠKA GMOTA POHORJA. 

TAM GORI POD KRAGULJIŠČEM BLIZU ROGLE 

SE ROJEVATA HUDI REČICI HUDINJA IN PAKA. 

HUDINJA SI JE SVOJO STRUGO UTRLA SKOZI TESEN MED PAŠKIM KOZJAKOM IN STENICO, 

PAKA PA PRODRLA SKOZI HUDO LUKNJO MED GRAŠKO GORO IN PAŠKIM KOZJAKOM. 

LE HUDINJA IN PAKA KREPČATA SAVO, VSE DRUGE POHORSKE IZVIRE PA POPIJE DRAVA. 

SKUPAJ S Francem Kotnikom 

VAS PO POHORSKEM DELU RAZVODNICE MED SAVO IN DRAVO 

VABIMO NA PLANINSKI IZLET, KO JE PO OSOJAH ŽE OBLEŽAL PRVI LETOŠNJI SNEG. 

TOKRAT SE S POSTAJALIŠČA PRED PARKIRNO STAVBO OB LJUBLJANSKI CESTI 

ODPRAVIMO Z NAROČENIM AVTOBUSOM ŠELE OB SEDMIH ZJUTRAJ, 7:00, 

IN SKLENEMO SORAZMERNO KRATKO JUTRANJO VOŽNJO V VITANJU, 452 m. 

IZ VITANJA PELJE PROTI SEVERU NA POHORJE DOBRO OZNAČENA PLANINSKA POT. 

PO POLDRUGEM KILOMETRU SE RAZIDE Z REČICO HUDINJO TER SE MIMO MRZDOVNIKA 

PO BLESTNIKU IN BELEM POHORSKEM MARMORJU POVZPNE V RAZTRESENO HUDINJO 

NA SLEME K OBNOVLJENI BEŠKOVNIKOVI KAŠČI IN CERKVICI SVETEGA VIDA, 851 m. 

DOLINA DRAVINJE NAS LOČI OD SVETEGA LAMBERTA NA STAROŽITNEM SKOMARJU, 

KJER JE OD ZIBELI DO GROBA TEKLO ŽIVLJENJE BUKOVNIKA Jurija Vodovnika, 1791 – 1858. 

NAŠA POT SE PO RAZVODNEM REBRU 

NADALJUJE ČEZ OVČARJEV VRH, 1219 m. NATO PA SE STRMINA NA LUŽAH UNESE. 

POD KRAGULJIŠČEM JO PO BLIŽNJICI MIMO PETROVE KOČE 

BRŽČAS UBEREMO MALICAT NA BLIŽNJO ŠE NE SMUČARSKO ROGLO, 1447 m. 

PO CESTI PROTI ZREČAM SE VRNEMO DO PRVEGA LEVEGA OVINKA. 

TAM SE ODCEPI OZNAČENA POT, KI SE DRŽI STAREGA KOLOVOZA, MISLINJSKE CESTE. 

MIMOGREDE STOPIMO Z NJE NA KRAGULJIŠČE, 1454 m, 

KI KRALJUJE NAD IZVIRI HUDINJE, PAKE, MISLINJE IN DRAVINJE. 

NA SLEMENU OBIŠČEMO ŠE NJEGOVA VRSTNIKA TURN, 1463 m, TER VOLOVICO, 1455 m, 

PA MALCE SE POTRUDIMO NA ŽE NIŽJI MATIČEV VRH ali KEBU, 1313 m. 

SESTOPAMO ŠE NAPREJ PO MISLINJSKI CESTI MIMO VETRIHA, KRANJCA, GROSA, VIVODA, 

KI NOSIJO HIŠNE ŠTEVILKE RAZPRŠENEGA NASELJA TOLSTI VRH. 

POD 90 METRSKO SMUČARSKO SKAKALNICO PRISPEMO V MISLINJO, 598 m, 

KJER PO 4 urah VZPONA IN 3 urah SESTOPA SKLENEMO GLAVNO POHORSKO RAZVODNICO. 

PO DOLINI ŠENTFLORJANSKI 

SE Z AVTOBUSOM VRNEMO NA IZHODIŠČE V VITANJE, 452 m,  DOMOV PA okoli 19. ure: 

BLIŽNJA ZIMA IN KRATEK DAN VELEVATA, 

DA SMO ZA POT PRIMERNO OBUTI IN OBLEČENI 

IN IMAMO S SABO ZA VSAK PRIMER TUDI SVETILKO. 

PRIJAVIMO SE V DRUŠTVENI PISARNI NA STANETOVI 20, 

ZA PREVOZ V VITANJE IN IZ MISLINJE PA PRISPEVAMO 12,00 evrov. 

DOBER DAN NA NEZNANEM POHORJU!

Tone Primožič

